stanford-oval/wikipedia huggingface dataset:
Dodgeball – boltsit pelissä
Juoni

Elokuva kertoo Peter LaFleurista joka omistaa pienen kuntosalin. LaFleurin kuntosalin vieressä on White Goodmanin omistama suosittu sekä arvostettu huippukuntosali joka vetää Peteriltä asiakkaat. Peter elää velkakierteessä ja jos hän ei pysty maksamaan laskujaan hänen salinsa ulosotetaan ja salin oikeudet siirtyisivät lopulta Goodmanille. Peterillä on kuitenkin apunaan pieni ryhmä salinsa asiakkaita jotka ovat valmiita auttamaan Peteriä laskujen maksamisessa. He huomaavat lehdestä ilmoituksen polttopalloturnauksesta, jonka pääpalkintona on 50 000 dollaria. Voittosummalla he pystyisivät kuittamaan laskut ja pelastamaan salin. He ilmoittautuvat mukaan, mutta myös Goodman kuulee tästä ja ilmoittautuu omien miehiensä kanssa kisaan mukaan.
Näyttelijät

| 0 | 1 | 2 |
| --- | --- | --- |
|  Vince Vaughn  | … |  Peter "Pete" La Fleur   |
|  Ben Stiller  | … |  White Goodman   |
|  Christine Taylor  | … |  Katherine "Kate" Veatch   |
|  Rip Torn  | … |  Patches O'Houlihan   |
|  Justin Long  | … |  Justin Redman   |
|  Stephen Root  | … |  Gordon Fibb   |
|  Joel Moore  | … |  Owen Dittman   |
|  Chris Williams  | … |  Dwight Baumgarten   |
|  Alan Tudyk  | … |  Steve Cowan   |
|  Missi Pyle  | … |  Fran Stalinovskovichdavidovitchsky   |
|  Jamal Duff  | … |  Me'Shell Jones   |
|  Gary Cole  | … |  Cotton McKnight   |
|  Jason Bateman  | … |  Pepper Brooks   |
|  Hank Azaria  | … |  Nuori Patches O'Houlihan   |
|  Lance Armstrong  | … |  Itseään   |
|  Chuck Norris  | … |  Itseään   |
|  David Hasselhoff  | … |  Itseään, Blitzkriegsin valmentaja   |
|  Julie Gonzalo  | … |  Amber   |
|  Trever O'Brien  | … |  Derek   |
|  Rusty Joiner  | … |  Blade   |
|  Kevin Porter  | … |  Lazer   |
|  Brandon Molale  | … |  Blazer   |
|  Curtis Armstrong  | … |  Mr. Ralph   |
|  Scarlett Chorvat  | … |  Joyce   |
|  Lori Beth Denberg  | … |  Martha Johnstone   |
Arvioita

Turun Sanomien Päivi Valotien mukaan Dodgeball on typerä ja toteutukseltaan televisiomainen pölhökomedia, jonka juoni on sekä ennakoitava, pitkästyttävä että piinallisen lapsellinen. Hänestä sen juonikuviot ovat urheiluelokuvasta, mutta ne on istutettu ääliökomedian formaattiin jotta mukaan on voitu ympätä alapäähuumoria, aivan tarpeetonta mäiskintää ja liioiteltuja karikatyyrihahmoja.
Aiheesta muualla

Dodgeball – boltsit pelissä Internet Movie Databasessa (englanniksi)
Delta-palkinto kansainväliselle yhteisymmärrykselle

Delta palkinto kansainväliselle yhteisymmärrykselle (engl. Delta Prize for Global Understanding) on vuodesta 1999 alkaen jaettu kansainvälinen  humanistipalkinto henkilölle tai järjestölle, joka edistää kulttuurista dialogia yhteisöjen välille. Palkinnon myöntävät Delta Air Lines-lentoyhtiö ja Georgian yliopisto. Palkinnon summa on noin 10 000 dollaria.
Palkinnon saajat

| vuosi | palkinnon saaja | maa |
| --- | --- | --- |
| 1999 | Jimmy Carter |  Yhdysvallat |
| 1999 | Rosalynn Carter |  Yhdysvallat |
| 1999 | Carter Center |  Yhdysvallat |
| 2000 | Desmond Tutu |  Etelä-Afrikka |
| 2001 | Mihail Gorbatšov |  Venäjä |
| 2002 | Sadako Ogata |  Japani |
| 2004 | Václav Havel |  Tšekki |
| 2005 | Gertrude Mongella |  Tansania |
| 2006 | Ted Turner |  Yhdysvallat |
| 2007 | Nelson Mandela |  Etelä-Afrikka |
| 2008 | Martti Ahtisaari |  Suomi |
| 2009 | Mohamed ElBaradei |  Egypti |
| 2012 | Roméo Dallaire |  Kanada |
Ed Walker

| Ed Walker |
| --- | --- |

Henkilötiedot
Syntynyt: 23. huhtikuuta 1932 Forrest, Illinois, Yhdysvallat
Kuollut: 26. lokakuuta 2015 (83 vuotta)
Ammatti:  radiojuontaja
Ed Walker (23. huhtikuuta 1932 Forrest, Illinois – 26. lokakuuta 2015) oli yhdysvaltalainen radiotoimittaja. Walker juonsi washingtonilaisella WAMU-FM-radioasemalla The Big Broadcast -ohjelmaa, jossa esitettiin vanhoja ohjelmia 1930–1950-luvuilta. Walkerin aikaisempi WMAL–AM-aseman esittämä Play it Again, Ed oli eräs kuunnelluimpia ohjelmia Washingtonissa kautta aikain. Ed Walker nimettiin Radio Hall of Fameen vuonna 2009.
Aiheesta muualla

Ed Walkerin videohaastattelu (Arkistoitu – Internet Archive) (englanniksi)
Ed Walker WAMU FM:n sivustolla (Arkistoitu – Internet Archive) (englanniksi)
Glykopeptidiantibiootti

Glykopeptiditantibiootit ovat ryhmä antibiooteja. Niiden vaikutusmekanismina on bakteerin soluseinän peptidoglykaanin synteesin esto. Glykopeptidit tehoavat lähinnä grampositiivisiin bakteereihin, mutta haittavaikutustensa johdosta niitä on perinteisesti käytetty lähinnä viimeisen linjan lääkkeenä vakavissa infektioissa, esimerkiksi MRSA-infektiossa.
Glykopeptideihin kuuluvat muun muassa seuraavat lääkeaineet:
Vankomysiini
Teikoplaniini
Telavansiini
Ensimmäisen sukupolven glykopeptideitä ovat vankomysiini, teikoplaniini ja ramoplaniini; toisen sukupolven lääkkeisiin kuuluvat oritavansiini, dalbavansiini ja telavansiini. Ryhmän lääkkeistä käytössä ovat lähinnä vankomysiini ja teikoplaniini.
Ed Westfall

| Ed Westfall |
| --- | --- |
 Ed Westfall vuonna 1963.
Henkilötiedot
Syntynyt: 19. syyskuuta 1940 (ikä 84) Belleville, Ontario, Kanada
Kansalaisuus:   Kanada
Jääkiekkoilija
Lempinimi:  Shadow
Pelipaikka:  oikea laitahyökkääjä
Maila:  oikea
Pituus:  185 cm
Paino:  89 kg
Sarja:  NHL
Pelaajaura
Pääsarjaura:  1961–1979
Seurat:  Boston Bruins New York Islanders
Edwin Vernon ”Ed” Westfall (s. 19. syyskuuta 1940) on uransa päättänyt kanadalainen jääkiekkoilija. Westfall pelasi 18 kautta NHL:ssä edustaen Boston Bruinsia ja New York Islandersia. Hän oli pelipaikaltaan oikea laitahyökkääjä.
Aiheesta muualla

Ed Westfall Hoyckeydb.com-sivustolla. (englanniksi)
| 0 | 1 | 2 |
| --- | --- | --- |
| Edeltäjä: Rod Gilbert | Bill Masterton Memorial Trophyn voittaja 1977 | Seuraaja: Butch Goring |
Ecuador talviolympialaisissa 2018

Ecuador osallistui Pyeongchangin talviolympialaisiin 2018. Maan ainoa edustaja oli maastohiihtäjä Klaus Jungbluth Rodriguez, joka niin ollen myös kantoi joukkueen lippua avajaisissa sekä päättäjäisissä.
Ecuador osallistui vuonna 2018 ensimmäistä kertaa talviolympialaisiin.
Joukkue > Maastohiihto

Ecuador sai maastohiihtoon maapaikan yhdelle miehelle.
Klaus Jungbluth Rodriguez
Gilpinia

| Gilpinia |
| --- | --- |
 Tihukuusipistiäinen (Gilpinia polytoma)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Sahapistiäiset Symphyta
Yläheimo::  Lehtipistiäismäiset Tenthredinoidea
Heimo::  Havupistiäiset Diprionidae
Alaheimo::  Diprioninae
Suku::  Gilpinia  Benson, 1939
Katso myös
   Gilpinia Wikispeciesissä   Gilpinia Commonsissa 
Infobox OKNimi-testi OK: 
Gilpinia on havupistiäisten heimoon kuuluva pistiäissuku. Suvun lajimäärä vaihtelee eri lähteissä. Maailmanlaajuisesti sukuun kuuluu viisitoista lajia. Suomessa suvusta on tavattu yksitoista lajia. Suvun lajeja esiintyy lähinnä Euroopassa ja Pohjois-Amerikassa.
Lajeja

Kirjokuusipistiäinen (Gilpinia abieticola)
Gilpinia catocala
Gilpinia coreana
Gilpinia excisa
Suomenkuusipistiäinen (Gilpinia fennica)
Viirumäntypistiäinen (Gilpinia frutetorum)
Hersykuusipistiäinen (Gilpinia hercyniae)
Gilpinia hokkaidoensis
Gilpinia kojimai
Vyömäntypistiäinen (Gilpinia laricis)
Kalvasmäntypistiäinen (Gilpinia pallida)
Tihukuusipistiäinen (Gilpinia polytoma)
Rypäsmäntypistiäinen (Gilpinia socia)
Kaarimäntypistiäinen (Gilpinia variegata)
Kevätmäntypistiäinen (Gilpinia virens)
Aiheesta muualla

iNaturalist: Suku Gilpinia
ITIS: Gilpinia (englanniksi)
UniProt: Taxonomy - Gilpinia (englanniksi)
University of Michigan, Animal Diversity Web (ADW): Gilpinia (englanniksi)
Iowa State University, Bug Guide: Genus Gilpinia (englanniksi)
Pherobase: Semiochemicals of Genus Gilpinia (englanniksi)
Donald Trumpin salamurhayritys

| Donald Trumpin salamurhayritys |
| --- | --- |
 Kartta näyttää ampujan (punainen), Donald Trumpin (musta) ja salaisen palvelun tarkka-ampujien (sininen) likimääräiset sijainnit ampumishetkellä.
Paikka:  lähellä Butleria, Pennsylvania, Yhdysvallat
Kohde:  Donald Trump
Ajankohta:  13. heinäkuuta 2024  18.11  (EDT)
Iskutyyppi:  salamurhayritys
Kuolleita:  2 (ampuja mukaan lukien)
Haavoittuneita:  3 (Trump mukaan lukien)
Epäilty/epäillyt:  Thomas Matthew Crooks
Tekoväline:  AR-15-tyyppinen kivääri
Donald Trumpin salamurhayritys tapahtui 13. heinäkuuta 2024 lähellä Butlerin kaupunkia Pennsylvaniassa Yhdysvalloissa. Yhdysvaltain presidenttinä vuosina 2017–2021 toiminutta ja republikaanien presidenttiehdokasta Donald Trumpia kohti ammuttiin kahdeksan laukausta, joista yksi lävisti hänen oikean korvansa yläosan.
Ammuskelua tutkitaan salamurhan yrityksenä. Edellinen kerta, kun Yhdysvaltain entinen tai nykyinen presidentti on loukkaantunut salamurhayrityksessä, oli Ronald Reaganin salamurhayritys vuonna 1981, ja edellinen presidenttiehdokkaan loukkaantuminen salamurhayrityksessä tapahtui George Wallacelle vuonna 1972.
FBI epäilee iskusta 20-vuotiasta Thomas Matthew Crooksia, joka ammuttiin iskun yhteydessä.
Tapahtumien kulku

Ampuminen tapahtui noin kello 18.10–18.15, vain muutama minuutti Trumpin puheen alkamisen jälkeen. Thomas Matthew Crooks ampui AR-15-tyyppisellä kiväärillään kahdeksan laukausta läheisen rakennuksen katolta, noin sadan metrin päästä. Jotkut paikalla olleet ihmiset olivat yrittäneet juuri ennen ampumista viestittää viranomaisille nähneensä katolla kiväärimiehen. Välittömästi laukausten jälkeen Yhdysvaltain salaisen palvelun vastaiskuryhmän tarkka-ampuja ampui Crooksin.
Yksi luoti osui Trumpin oikeaan korvalehteen ja lävisti sen yläosan. Hän kokeili kädellään korvaansa ja näki verta, minkä jälkeen hän laskeutui nopeasti maahan, kuten myös monet yleisöstä. Salaisen palvelun agentit saapuivat parissa kymmenessä sekunnissa suojaamaan Trumpia. Lavalle tuli paljon myös raskaasti aseistautuneita viranomaisia. Noin minuutin päästä Trump nousi naama osin veressä ylös ja pyysi saada laittaa kenkänsä jalkoihin. Hän nosti nyrkkinsä ilmaan ja pumppasi sitä samalla huutaen kolmesti fight! (suom. taistelkaa!). Trump saatettiin panssaroituun autoon yleisön huutaessa USA! USA!... Hänet vietiin läheiseen sairaalaan, josta hän pääsi pois muutaman tunnin päästä. Sen jälkeen hän lensi koneellaan New Jerseyhin ja yöpyi siellä.
Ampujan lisäksi paikalla olleista yksi kuoli ja kaksi loukkaantui vakavasti.
Reaktioita

Istuva presidentti Joe Biden tuomitsi teon sanoen, ettei poliittiselle väkivallalle ole sijaa Yhdysvalloissa. Lisäksi Biden sanoi, että ”se on sairasta. Se on sairasta. Se on yksi syy sille, miksi meidän pitää yhdistää tämä maa [– –] me emme voi hyväksyä tätä”. Valkoisen talon mukaan Biden oli myös yhteydessä Trumpiin. Puhelun kerrottiin olleen lyhyt ja kunnioittava.
Edustajainhuoneen puheenjohtaja Mike Johnson ilmoitti, että tapauksen johdosta aloitetaan erillinen tutkinta edustajainhuoneessa.
Reaktioita > Ulkomaisia reaktioita

Monet valtion- ja hallitusten päämiehet sekä kansainväliset järjestöt tuomitsivat salamurhayrityksen ja toivottivat Trumpille ja muille loukkaantuneille pikaista paranemista sekä lähettivät osanottonsa kuolleen kannattajan omaisille. Venäjä syytti tapauksesta Bidenin hallinnon luomaa ”negatiivistä ilmapiiriä Trumpin ympärillä”. Georgian pääministeri Irakli Kobakhidze ja muut Georgian hallituksen virkamiehet syyttivät hyökkäyksestä ”globaalia sotapuoluetta”.
Reaktioita > Ulkomaisia reaktioita > Reaktiot Suomessa

Suomen tasavallan presidentti Alexander Stubb kertoi olevansa järkyttynyt hyökkäyksestä Trumpia kohtaan ja kertoi tuomitsevansa kaikenlaiset poliittiset väkivallanteot. Hän jakoi osanottonsa uhreille ja heidän perheilleen
Suomen pääministeri Petteri Orpo tuomitsi ampumisen ja lisäsi, ettei poliittinen väkivalta ole koskaan hyväksyttävää. Hän myös esitti osanottonsa uhrien perheille ja ystäville.
Suomen tasavallan presidenttinä vuodet 2012–2024 toiminut Sauli Niinistö kommentoi, että vapaassa demokratiassa vastaavaa ”ei pitäisi mitenkään tapahtua”. Hän kertoi tapahtuneen olleen järkyttävä ja ”demokratian kannalta vähän kyseenalaistavaa”.
Aiheesta muualla

Kuvia tai muita tiedostoja aiheesta Donald Trumpin salamurhayritys Wikimedia Commonsissa
Mapping the Trump Shooting Fern-kanavan video. 6 min. Youtube.
How Law Enforcement Failed to Protect Trump from an Assassination Attempt New York Times -lehden video. 6 min. Youtube.
Tapahtumapaikka ilmasta kuvattuna 14. heinäkuuta 2024.
Yhdysvaltain presidentti Joe Biden ja varapresidentti Kamala Harris saamassa päivitystä tapahtuneesta Valkoisen talon tilannehuoneessa 14. heinäkuuta 2024.
Goodwin Knight

1950-luvun maalaus Goodwin Knightista.
Goodwin Jess Knight (9. joulukuuta 1896 – 22. toukokuuta 1970) oli yhdysvaltalainen republikaanipoliitikko. Hän toimi vuosina 1953–1959 Earl Warrenin seuraajana Kalifornian osavaltion 31. kuvernöörinä. Ennen kuvernööriyttään hän toimi vuosina 1947–1953 Kalifornian varakuvernöörinä. Hän oli ammatiltaan lakimies.
El Molinón

| El Molinón |
| --- | --- |
 El Molinón ulkopuolelta
Rakennuksen tiedot
Sijainti:  Gijón, Espanja
Koordinaatit:  43°32′10″N, 5°38′14″W
Avattu:  20. toukokuuta 1908
Omistaja:  Gijónin kaupunki
Hoitaja:  Sporting Gijón
Kenttä:  luonnonnurmi
Käyttäjät
 Sporting Gijón 
Katsojakapasiteetti
 25 885 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Estadio Municipal El Molinón on jalkapallostadion, joka sijaitsee Gijónissa Espanjassa. Kaupungin jalkapallojoukkue Sporting Gijón pelaa siellä kotiottelunsa. Se on Espanjan jalkapalloilussa vanhin käytössä oleva stadion. Ensimmäinen virallinen ottelu stadionilla pelattiin 22. huhtikuuta 1917, kun Sporting ja Arenas Club kohtasivat Espanjan cupissa. Stadionilla on myös pelattu vuoden 1982 jalkapallonmaailmanmestaruuskilpailuiden otteluita ja vuoden 1920 Copa del Rey -loppuottelu FC Barcelonan ja Athletic Bilbaon välillä.
Sporting Gijón hankki stadionin omistukseensa 20. joulukuuta 1924. Stadionilla vuonna 1931 riehunut tulipalo pakotti kuitenkin Sportingin palauttamaan sen kaupungin omistukseen vuonna 1944.
1982 MM-kilpailuiden ottelut El Molinónilla

Molinólilla pelattiin vuoden 1982 maailmanmestaruuskilpailuiden alkulohkon otteluita Algerian, Chilen, Itävallan ja Länsi-Saksan välillä.
| Päivä | Kotijoukkue | Tulos | Vierasjoukkue |
| --- | --- | --- | --- |
| 16. kesäkuuta 1982 |  Länsi-Saksa | 1–2 |  Algeria |
| 20. kesäkuuta 1982 |  Länsi-Saksa | 4–1 |  Chile |
| 25. kesäkuuta 1982 |  Länsi-Saksa | 1–0 |  Itävalta |
Ecuador Reloaded

| ”Ecuador Reloaded” Sash! ft>  Rodriguez |
| --- | --- | --- |

Singlen tiedot
 Albumilta: 10th Anniversary
 Julkaistu: 4. heinäkuuta 2007
 Formaatti: CD
 Tyylilaji: Progressive house, eurodance
 Kesto: 03.345
 Levy-yhtiö: Blanco y Negro Records
Sash!:n muut singlet
| ”I Believe” 2002 | ”Ecuador Reloaded” 2007 | ”Raindrops (Encore Une Fois)” 2008 |
Rodriguezin muut julkaisut
| ”Adelante” 2000 | ”Ecuador Reloaded” 2007 |   |
Ecuador Reloaded on saksalaisen Sash!-yhtyeen kappale heidän toiselta kokoelma-albumiltaan 10th Anniversary. Sen julkaisi Blanco y Negro Records albumin ensimmäisenä singlenä vuonna 2007. Kappale on uudelleenjulkaistu versio yhtyeen vuonna 1997 julkaisemasta menestyskappaleesta ”Ecuador”. Toisin kuin alkuperäinen kappale, "Ecuador Reloaded" ei saavuttanut suurta menestystä, sillä sen ainoiksi listamerkinnöiksi jäivät Britannian singlelistan 89. sija sekä Espanjan singlelistan 17. sija.
Kappalelista

CD-single
1. Ecuador (Original Extended) - 5:56
2. Ecuador (2007 Extended) - 5:21
3. Ecuador (Javi Mula & Joan Reyes Remix) - 7:33
Listasijoitukset

| Listat (2007) | Paras sijoitus |
| --- | --- |
Espanja (PROMUSICAE): 17
Iso-Britannia (Britannian singlelista): 89
David Johnston

| David Johnston |
| --- | --- |
 David Johnston vuonna 2010
Kanadan kenraalikuvernööri
 1. lokakuuta 2010 – 1.lokakuuta 2017  
Edeltäjä:  Michaëlle Jean
Seuraaja:  Julie Payette
Henkilötiedot
Syntynyt: 28. kesäkuuta 1941 (ikä 83) Sudbury, Ontario
Puoliso:  Sharon Johnston
Tiedot
 Nimikirjoitus
David Lloyd Johnston (s. 28. kesäkuuta 1941 Sudbury, Ontario) on kanadalainen oikeustieteilijä, tietokirjailija ja poliitikko, joka nimettiin vuonna 2010 Kanadan 28. kenraalikuvernööriksi.
Opiskeluaika, perhe ja akateeminen ura

David Johnston syntyi vuonna 1941 Sudburyssä ja kasvoi Sault Ste. Mariessa. Hän pääsi 1959 stipendin turvin opiskelemaan Harvardin yliopistoon, jossa pelasi myös yliopistojääkiekkoa ja toimi joukkueensa kapteenina. Johnston sai 1963 alemman korkeakoulututkinnon kansainvälisestä politiikasta. Harvardissa hän tutustui kirjailija Erich Segaliin, joka muokkasi Johnstonista hahmon romaaniinsa Love Story – rakkauskertomus.  Johnston suuntasi Harvardin jälkeen lukemaan lakia ja valmistui Cambridgen yliopistosta 1965 ja Queen’s Universitystä 1966.
Vuonna 1965 Johnston meni naimisiin high school -ihastuksensa Sharonin kanssa. Heillä on viisi lasta, Deborah, Alexandra, Sharon, Jenifer ja Catherine.
Johnston aloitti 1966 Queen’s Universityn oikeustieteellisen tiedekunnan yliassistenttina. Kaksi vuotta myöhemmin hän siirtyi Toronton yliopiston oikeustieteelliseen. Länsi-Ontario yliopiston dekaaniksi hänet nimettiin 1974. Johnston valittiin 1979 McGill-yliopiston rehtoriksi ja varakansleriksi. Hän oli tehtävässä vuoteen 1994, ja hänet opittiin tuntemaan tarmokkaana hallintojohtajana ja taitavana varojenkerääjänä. Johnston jatkoi vuodesta 1994 vuoteen 1999 McGill-yliopiston oikeustieteellisen tiedekunnan professorina ja oli samassa tehtävässä myös Waterloon yliopistossa 1999–2010.
Poliittinen ura

Yliopistoaikoina Johnston oli myös tuttu mediakasvo. Hän toimi televisioidun puoluejohtajien väittelyn puheenjohtajana parlamenttivaaleissa 1979 ja 1984, Quebecin provinssinvaaleissa 1985 ja Ontarion provinssinvaaleissa 1987. Johnston veti 1990-luvulla kahta ajankohtaista keskusteluohjelmaa, PBS:n The Editorsia ja CBC Newsworldin The World in Review’ta. Hän on toiminut myös kanadalaisten yritysten johtokunnassa.
Kanadan pääministeri Stephen Harper pyysi 1997 Johnstonia tutkimaan entisen pääministerin Brian Mulroneyn ja liikenaisen Karlheinz Schreiberin suhteita. Mulroney oli saanut Airbus Industrien lobbaajalta Schreiberilta 225 000–300 000 Kanadan dollaria, kun oli jättänyt pääministerin paikkansa. Johnstonin suositusten pohjalta muodostettiin Oliphantin komissio, joka tutki Schreiberin maksuja Mulroneylle vuosilta 1993 ja 1994. Keskustelua herättänyt suositus jätti huomioimatta kokonaan Mulroneyn pääministeriaikana valtion omistaman Air Canadan tekemät lentokoneostot Airbusilta.
Johnston valittiin heinäkuussa 2010 Kanadan kenraalikuvernööriksi Michaëlle Jeanin korvaajaksi noin viiden ehdokkaan joukosta. Pääministeri Harper vaati, että Jeanin korvaajan oli puhuttava sujuvasti sekä englantia ja ranskaa, ja hänen sanotaan halunneen lisäksi tehtävään välillä miehen. Poliittiset tarkkailijat olivat sitä mieltä, että Johnston valittiin tehtävään perustuslaillisen tietämyksensä ja maltillisuutensa ansiosta. Johnston vannoi virkavalansa 1. lokakuuta 2010.
Teokset

Cases and Materials on Corporate Finance and Securities Law (1967)
Computers and Law (1968)
Cases and Materials on Company Law (1969)
Cases and Materials on Securities Law (1971)
Business Associations (1979)
Canadian Companies an the Stock Exchange (1980)
Canadian Securities Regulation (1982, 2003, 2006)
Partnerships and Canadian Business Corporations Vols. 1 and 2 (1983, 1989, 1992)
If Quebec Goes … The Real Cost of Separation (1995)
Getting Canada On-line: Understanding the Information Highway (1995)
Cyberlaw (1997)
Communications in Law in Canada (2000)
Halsbury's Law of Canada (2007)
Aiheesta muualla

Kuvia tai muita tiedostoja aiheesta David Johnston Wikimedia Commonsissa
El Mundo

| El Mundo |
| --- | --- |

Lehtityyppi:  sanomalehti
Julkaisija:  Unidad Editorial S.A.
ISSN:  ISSN 1697-0179 ja 1576-6969
Perustettu:  1989
Kotikunta:  Madrid
Kotimaa:  Espanja
Sivukoko:  tabloidi
Ilmestymistiheys:  päivittäin
Kieli:  espanja
Aiheesta muualla
Kotisivu
El Mundo on Espanjan toiseksi suurin sanomalehti. Sen levikki on 300 297 (2002). Lehden perustivat Alfonso de Salas, Pedro J. Ramírez, Balbino Fraga ja Juan González. Ensimmäinen numero ilmestyi 23. lokakuuta 1989.
Lehden pääkonttori sijaitsee Madridissa, mutta paikallisia painoksia tehdään muun muassa Andalusiassa, Valenciassa, Kastiliassa, Leónissa, Baleaareilla ja Bilbaossa. Poliittisesti sitä voi luokitella keskustaoikeistolaiseksi ja klassisen liberalismin kannattajaksi.
El Mundo on ollut osallisena useiden Espanjaa järkyttäneiden skandaalien paljastamisessa. Näiden joukossa olivat muun muassa Guardia Civilin komentajan Luis Roldánin suorittama kavallus sekä Espanjan keskuspankin johtajan Mariano Rubion sisäpiirikaupat ja veropetos. El Mundo toi julkisuuteen myös Felipe Gonzálezin johtaman sosialistihallituksen ja laittoman Grupos Antiterroristas de Liberaciónin väliset yhteydet. Uutisointi vaikutti suuresti Espanjan sosialistisen työväenpuolueen tappioon vuoden 1996 vaaleissa.
Aiheesta muualla

elmundo.es. (espanjaksi)
Gilroy

| Gilroy |
| --- | --- |

 Koordinaatit: 37°0′43″N, 121°34′48″W 
Valtio:  Yhdysvallat
Osavaltio:  Kalifornia
Piirikunta:  Santa Clara
Hallinto:  
 – Pormestari:  Al Pinheiro
Pinta-ala:  
 – Kokonaispinta-ala:  41,1 km²
 – Josta vettä:  0,02 km² (0,06 %)
Korkeus:  61 m
Väkiluku (2008):  51 173
 – Väestötiheys:  1 010,1 as./km²
Aikavyöhyke:  UTC-8 (kesäaika UTC-7)
Lempinimi::  Garlic Capital of the World
 
 http://www.ci.gilroy.ca.us/ 
Infobox OKVirheellinen NIMI-arvo: 
Gilroy on kaupunki Kaliforniassa Santa Claran piirikunnassa. Sen pinta-ala on 41,1 km² ja väkiluku 41 464 (2000).
Gilroy sai nimensä John Cameron Gilroyltä, yhdeltä alueen varhaisimmilta eurooppalaisilta uudisasukkailta.
Ystävyyskaupungit

Angra do Heroísmo (Portugali)
Koror (Palau)
Monticelli d'Ongina (Italia)
Takko (Japani)
Saint-Clar (Ranska)
Tecate (Meksiko)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
F-1

F-1 voi viitata seuraaviin:
F-1 -raketti eli R-36
F-1 -rakettimoottori
F1 eli Formula 1
F1, suomalainen vuosina 1994–2000 julkaistu kokoelmalevysarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”F-1”, voi hakea sivunnimihaulla, laajalla sivunnimihaulla tai tekstihaulla.
Gerastenia

Gerastenia tai hauraus-raihnausoireyhtymä (HRO) on oireyhtymä, johon liittyy ruokahalun heikentyminen, lihaskato (sarkopenia), luukato (osteoporoosi), tahaton painon lasku, väsymysherkkyys, uupumus, lihasheikkous, hitaus ja kaatuilu.
Gerastenian vallitsevuus on yli 80-vuotiailla noin 25-40 %. Gerastenia johtuu vanhenemismuutosten aiheuttamasta elinjärjestelmien heikentymisestä, epäjärjestyksen lisääntymisestä, stressinsietokyvyn heikentymisestä ja reservien vähentymisestä. Gerastenia lisää sairastavuutta, toiminnanvajautta, sairaala- ja pitkäaikaishoidon tarvetta ja kuoleman riskiä. Gerastenian hoitoon kuuluvat varhain aloitettu fyysisen aktiivisuuden ylläpito, riittävästä energian- ja proteiininsaannista huolehtiminen, D-vitamiini ja liitännäissairauksien hoito.